Eduards Leitmanis

Eduards Leitmanis (1899—1971) bija latviešu inženieris un padomju sabiedriskais darbinieks. Latvijas Republikas Finanšu ministra biedrs Kirhenšteina valdībā (1940), Latvijas PSR Tautas komisāru padomes vieglās rūpniecības tautas komisārs (1940—1941).

 Dzīvesgājums 
Dzimis 1899. gada 3. oktobrī Rīgā. Pirmā pasaules kara laikā 1916. gadā devies bēgļu gaitās uz Krieviju, kur dzīvojis līdz 1940. gadam. Studējis Ļeņingradas politehniskajā institūtā, ieguvis inženiera metalurga izglītību. Strādājis dažādos PSRS rūpniecības uzņēmumos. 

Pēc Latvijas okupācijas 1940. gada jūnijā no Ļeņingradas nosūtīts uz Latviju, iecelts par Kirhenšteina valdības finanšu ministra biedru. 
Pēc Latvijas inkorporācijas Padomju Savienībā bija Latvijas PSR vieglās rūpniecības tautas komisārs. 
Pēc Otrā pasaules kara beigām strādājis saimnieciskā darbā.letonika.lv autors: Artis Ērglis, 2005

Miris 1971. gada 20. janvārī Rīgā.

 Atsauces 

Kategorija:LKP biedri
Kategorija:Rīgā dzimušie
Kategorija:1899. gadā dzimušie
Kategorija:1971. gadā mirušie
Kategorija:Krievijas latvieši